

**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**OPĆINA SVETI IVAN ŽABNO**

**JEDINSTVENI UPRAVNI ODJEL**

Šifra općine: 439

Šifra županije: 6

Broj RKP-A: 28284

OIB: 85606488440

Razina: 22

Šifra djelatnosti: 8411- opće djelatnosti javne uprave

Račun: IBAN: HR6424020006184390006

Sveti Ivan Žabno, 09.04.2025.

**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 1. SIJEČNJA DO 31. OŽUJKA 2025. GODINE**

Obaveza sastavljanja financijskih izvještaja u sustavu proračuna propisana je odredbama Zakona o proračunu (Narodne novine br. 144/21), a Pravilnikom o financijskom izvještavanju u proračunskom računovodstvu (Nar. nov. 34/22), propisani su obrasci, njihov sadržaj i oblik financijskih izvještaja. Prema članku 14. Pravilnika, bilješke predstavljaju dopunu podataka uz financijske izvještaje.

Izvještaje je sastavila Mirela Dolački, voditeljica Odsjeka za proračun, financije i računovodstvo.

Odgovorna osoba je Općinski načelnik Nenad Bošnjak.

**Bilješke uz Izvještaj o prihodima i rashodima, primicima i izdacima - Obrazac: PR-RAS**

1. Račun 611 – Porez i prirez na dohodak – prihod od poreza na dohodak je značajan prihod proračuna. Do 30.03.2024. godine ostvareno je 316.146,60 eura ove vrste prihoda što je u odnosu na ostvarenje u istom razdoblju 2024. godine ostvareno za 17.934,86 eura više.

2. Račun 613 – Porezi na imovinu - za 2025. godinu planirano je 89.007,55 eura prihoda od poreza na kuće za odmor, poreza na korištenje javnih površina i poreza na promet nekretnina. Tijekom tromjesečnog razdoblja ostvareno je 20.135,53 eura ili cca 23% planiranog, a u odnosu na isto razdoblje prethodne godine odstupanje iznosi 5.407,79 eura. Ostvareno je najviše od poreza na promet nekretnina u iznosu 19.666,25 eura.

 3. Račun 614 – Porezi na robu i usluge – s tromjesečnim razdobljem naplaćeno je 4.876,13 eura poreza na potrošnju ili 22% u odnosu na plan. Usporedbom sa istim razdobljem prethodne godine odstupanje je neznatno.

4. Račun 633 – pomoći proračunu iz drugih proračuna – planirano je 300.000,00 eura na godišnjem nivou, a na kraju tromjesečnog razdoblja ostvareno je 37.116,00 eura ili 16,6% u odnosu na isto razdoblje prethodne godine. U usporedbi s istim razdobljem protekle godine ostvareno je 186.033,45 eura manje prihoda od pomoći. Razlog smanjenja je manjak pomoći iz državnog proračuna temeljem fiskalnog izravnanja koje se po novom Pravilniku knjiže na konto 6353.

5. Račun 642 – prihodi od nefinancijske imovine – planirano je 9.831,76 eura, a u izvještajnom razdoblju ostvareno je 9.831,76 eura ili 79.9% od plana. Prihodi od zakupa realizirani su u iznosu od 9.395,67 eura, a odnose se na ostvarene prihode od davanja u zakup poljoprivrednog zemljišta i poslovnih objekata. Naknada za korištenje nefinancijske imovine odnosi se na prihod od spomeničke rente u iznosu 4,08 eura, ostale naknade od nefinancijske imovine odnose se na nezakonitu izgradnju, a iznose 432,01 euro.

6. Račun 652 Prihodi po posebnim propisima ostvareni su sa 11.967,94 eura. U navedeni Račun ulaze prihodi od doprinosa za šume i prihodi od vodnog gospodarstva.

7. Račun 653 – Komunalni doprinosi i naknade - planirano je 181.947,00 eura za cijelu godinu, a ostvareno je u ovom izvještajnom razdoblju 66.918,26 eura. U usporedbi sa istim razdobljem prethodne godine ostvareno je odstupanje od 53.250,09 eura. U ove prihode ubrajaju se prihodi od komunalnog doprinosa koji su ostvareni u iznosu 477,61 eura što je 78,4% u odnosu na prethodnu godinu. U izvještajnom razdoblju je naplaćeno 66.440,65 eura prihoda od komunalne naknade za stambeni i poslovni prostor jer su sredinom 2. mjeseca poslane uplatnice, a u 2024. godini je dospijeće bilo u 5 mjesecu zbog ponovne revizije komunalne naknade i NUV-a te slanja svih Rješenja.

8. Račun 681 – Kazne i upravne mjere planirane su sa 2.200,00 eura, a izvršenje iznosi 185,78 eura od kazni odnosno troškova ovrhe.

9. Račun 311 - Plaće (bruto) - planirano je 172.345,08 eura, a realizirano je 42.391,95 eura u ovom tromjesečju. U odnosu na isto razdoblje prethodne godine odstupanje je 13.685.38 eura zbog porasta plaća dužnosnika, službenika i namještenika Jedinstvenog upravnog odjela.

10. Račun 322 – rashodi za materijal i energiju – u ovom razdoblju utrošeno je 69.040,90 eura što je u usporedbi sa tromjesečnim razdobljem 2024. godine više za 33.292.61 euro. U navedenom rashodu sadržani su rashodi za uredski materijal, materijal i sirovine. Također su smanjeni i rashodi za energiju u odnosu na prethodnu godinu. U navedenom računu sadržani su troškovi električne energije u društvenim domovima, potrošene električne energije za javnu rasvjetu, potrošnja plina, te motornog benzina i dizel goriva. Materijal i dijelovi za tekuće i investicijsko održavanje povećan je za 26.050.74 eura u odnosu na prethodno razdoblje.

11. Račun 323 - rashodi za usluge izvršen je sa 44.753,41 eura, odnosno povećan je za 7.934,33 eura, najveće povećanje na ovoj podskupini u odnosu na prethodno razdoblje prošle godine bilježe usluge tekućeg i investicijskog održavanja zgrada i domova.

12. Račun 342 - Kamate za primljene kredite i zajmove odnosi se na kamatu plaćenu OTP banci za otplatu kredita za izgradnju školske sportske dvorane, izvršenje je 1.901,38 eura u ovom tromjesečju.

13. Račun 366 – pomoći proračunskim korisnicima drugih proračuna - planirano je za 2025. godinu 29.625,55 eura , a u tromjesečnom izvještajnom razdoblju izvršeno je 9.305,98 eura ili 31% od planiranog, a u usporedbi sa istim razdobljem 2024. godine, odstupanje je 3025,53 eura. Sredstva se odnose na isplatu O.Š. Grigor Vitez za naknadu plaće odgojiteljici u predškolskom odgoju, ostale tekuće pomoći O.Š. „Grigor Vitez“ prema Zahtjevima, isplata Gradskoj knjižnici Križevci-Sporazum-bibliobus, kao proračunskim korisnicima drugog proračuna.

14. Račun 367 - Prijenosi proračunskim korisnicima iz nadležnog proračuna za financiranje redovne djelatnosti – prijenos je izvršen, dječjem vrtiću Žabac za financiranje redovne djelatnosti u iznosu 89.728,83 eura, odstupanje u odnosu na prethodnu godinu je 44.743,10 eura budući da su počele s 01.01. 2025. s radom i jaslice, te su zaposleni novi odgojitelji i pomoćno osoblje.

15. Račun 372 – ostale naknade građanima i kućanstvima iz proračuna – planirano je za cijelu godinu 165.227,29 eura, a u izvještajnom razdoblju realizirano je 13.621,35 eura ili 8% u odnosu na plan. Usporedbom sa proteklom godinom rashodi su povećani za 4.713,19 eura. Naknade se odnose na stipendije i školarine, porodiljne naknade koje općina isplaćuje 800,00 eura za prvorođeno po rođenom djetetu, za drugo i svako sljedeće 1.000,00 eura, pomoć u kući osobama starije životne dobi, ostale tekuće pomoći socijalnim slučajevima, ostale naknade iz proračuna u novcu za mladog liječnika radi poticanja zdravstvene zaštite mještana na području općine koja u ovom tromjesečju nije isplaćena zbog odlaska liječnika.

16. Račun 381 – tekuće donacije – planirano je 83.767,44 eura, a izvršeno je sa 14.170,22 eura ili 17% plana, u odnosu na prethodno razdoblje isplaćeno je manje za 8.857,69 eura. Od značajnijih iznosa tekućih donacija isplaćeno je u ovom razdoblju Vatrogasnoj zajednici općine 10.000,00 eura (zakonska obveza).

 17. Račun 386 – kapitalne pomoći kreditnim i ostalim financijskim institucijama te trgovačkim društvima u javnom sektoru izvršene su u iznosu 114.627,48 eura, u odnosu na prethodno razdoblje više za 76.120,46 eura. Isplate se vrše Vodnim uslugama d.o.o. prema Zahtjevima za izgradnju najvećim dijelom vodovodne mreže na području Općine, međutim od 2025. dostavljaju se Zahtjevi i za odvodnju (kanalizaciju)- 10% sufinancira općina, projekt odvodnje Sveti Ivan Žabno – Markovac Križevački – uz državnu cestu DC 22.

18. Račun 92211 Višak prihoda poslovanja - preneseni u ovom razdoblju iznosi 3.161.352,59 eura.

19. Račun 711 Prihodi od prodaje materijalne imovine-prirodnih bogatstava izvršen je u iznosu 81.686,25 eura, u proteklom razdoblju nije bilo prodane imovine u vlasništvu Općine.

20. Račun 422 Postrojenja i oprema izvršenje je 9.240,30 eura za uređaje i strojeve za ostale namjene, u prethodnom razdoblju nije bilo ostvarenja.

20. Račun 451 Dodatna ulaganja na građevinskim objektima izvršena su u iznosu 47.908,97 eura, odnosno zgrada u vlasništvu općine, kao i rekonstrukcija glavnog nogometnog igrališta. U prethodnom razdoblju izvršenje je bilo 217.292,90 eura jer su u postupku izgradnje bile jaslice.

21. Račun 92222 Manjak prihoda od nefinancijske imovine – preneseni iznos u ovom razdoblju je 2.610.408,58 eura.

22. Račun 832 Primici od prodaje dionica i udjela u glavnici trgovačkih društava u javnom sektoru iznosi 11.891,96 eura u prethodnom razdoblju, a odnosi se na prodaju udjela u Radio Križevci d.o.o. dok tekuće razdoblje nije imalo ostvarenja.

23. Račun 544 Otplata glavnice primljenih kredita i zajmova od kreditnih i ostalih financijskih institucija izvan javnog sektora odnosi se na otplatu rata kredita OTP banci Split za izgradnju Školske sportske dvorane u iznosu 24.885,54 eura, odnosno izvršenje je isto kao i u prethodnom razdoblju, kredit odobren na 10 godina.

25. X678 - Ukupni prihodi i primici

Ukupni prihodi i primici povećani su u odnosu na prethodno razdoblje za 110.801,00 eura, a iznose 770.506,53 eura.

26. Y345 Ukupni rashodi i izdaci iskazani su sa 509.571,67 eura, što je za 17.791,52 eura više u odnosu na prethodno razdoblje u 2024. godini.

27. X005 Višak prihoda i primitaka iznosi 260.934,86 eura u ovom tromjesečnom razdoblju.

28. X006 Višak prihoda i primitaka raspoloživ u sljedećem razdoblju iznosi 1.078.032,57 eura.

Obvezni analitički podaci

29. Stanje novčanih sredstava na početku izvještajnog razdoblja (11P) iznosi 633.937,31 eura.

30. Stanje novčanih sredstava na kraju izvještajnog razdoblja (11K) iznosi 739.062,90 eura.

**Bilješke uz Izvještaj o obvezama**

* **V006 - Stanje obveza na kraju izvještajnog razdoblja**

iznosi 214.380,75eura.

**V009 – Stanje nedospjelih obveza na kraju izvještajnog razdoblja**

Stanje nedospjelih obveza na kraju izvještajnog razdoblja iznosi **214.380,75** eura, a čine ga:

-obveze za neto plaće 7.370,02 eura;

-porez i prirez na dohodak iz plaća 1.251,88 eura;

-doprinosi za mirovinsko osiguranje 5.546,75 eura;

-doprinosi za zdravstveno osiguranje 2.337,83 eura;

**UKUPNO: 231 račun: 16.506,48 eura.**

 -naknada troškova zaposlenima 125,00 eura

-rashodi za materijal i energiju 34.266,14 eura

-rashodi za usluge 2.225,73 eura

-ostali nespomenuti rashodi poslovanja 811,45 eura

**UKUPNO: 232 račun: 37.428,32 eura.**

-obveze za financijske rashode 5.915,38 eura

**UKUPNO: 234 račun: 5.915,38 eura**

**-** obveze za ostale naknade građanima i kućanstvima -596,60 eura

**UKUPNO: 237 račun: 596,60 eura**

**-**obveze za tekuće donacije 248,41

**-**obveze za kapitalne pomoći 41.957,25 eura

**UKUPNO: 238 račun: 42.205,66 eura**

**-**ostale tekuće obveze 137,20 eura

**UKUPNO: 239 račun Ostale tekuće obveze 137,20 eura (međusobne obveze 55% stanovi sa stanarskim pravom)**

**-V003 Međusobne obveze subjekata općeg proračuna iznose 22.293,79 eura**

 **-**obveze za nabavu proizvedene dugotrajne imovine 570,00 eura

**UKUPNO:242 račun Obveze za nabavu proizvedene dugotrajne imovine u iznosu 570,00 eura**

**-**obveze za dodatna ulaganja na građevinskim objektima 11.594,66 eura

**UKUPNO: 245 račun Dodatna ulaganja na nefinancijsko imovini 11.594,66 eura**

**-**obveze za kredite i zajmove od kreditnih i ostalih financijskih institucija u iznosu 74.656,62 eura

**UKUPNO: 264 račun Obveze za kredite i zajmove od kreditnih i ostali financijskih institucija 74.656,62 eura**

**-**obveze za predujmove 678,72 eura

**UKUPNO: 271 Obveze za predujmove 678,72 eura**

 -obveze za naplaćene tuđe prihode 1.934,52 eura

 **UKUPNO:** **273** **Obveze za naplaćene tuđe prihode** **1.934,52 eura**.

 -obveze proračuna za naplaćena sredstva proračunskog korisnika **22.156,59 eura**

 -**UKUPNO: 274 Obveze proračuna za naplaćena sredstva proračunskog korisnika: 22.156,59 eura. (međusobne obveze)**

 Dospjelih obveza u ovom razdoblju nije bilo.